Vöröstemplom Fehértemplomtól nyugatra, Varázsliget északi szomszédjában fekvő település.
A török hódoltság végén már szerbektől lakott faluként említették Czervena, Czerkva néven. A falu az 1717. évi kamarai jegyzékbe 44 házzal van feltüntetve.
Pravoszláv templom (Fotó: Ivan Қolovoz, Panoramio)
1773-ig a kamara igazgatása alá tartozott, és ekkor átengedték a szerb határőrezrednek,ekkor neve Rothkirchen lett. 1774-ben a falut a román szerb határőrezredhez osztották be. 1873-ban, a Határőrvidék feloszlatás után Temes vármegyéhez csatolták.
1910-ben 1097 lakosából 16 magyar, 44 német, 1001 szerb, 30 cigány volt. Ebből 69 római katolikus, 1027 görögkeleti ortodox volt. A trianoni békeszerződés előtt Temes vármegye Fehértemplomi járásához tartozott.
Vöröstemplom térképe